CELEX: 32019D2096
Language: sl
Date: 2019-11-28 00:00:00
Title: Sklep Političnega in varnostnega odbora (SZVP) 2019/2096 z dne 28. novembra 2019 o imenovanju poveljnika sil misije EU v vojaški misiji Evropske unije, ki prispeva k usposabljanju malijskih oboroženih sil (EUTM Mali), in razveljavitvi Sklepa (SZVP) 2019/948 (EUTM Mali/2/2019)

9.12.2019   
               
               
                  SL
               
               
                  Uradni list Evropske unije
               
               
                  L 317/108
               
            
         SKLEP POLITIČNEGA IN VARNOSTNEGA ODBORA (SZVP) 2019/2096
         z dne 28. novembra 2019
         o imenovanju poveljnika sil misije EU v vojaški misiji Evropske unije, ki prispeva k usposabljanju malijskih oboroženih sil (EUTM Mali), in razveljavitvi Sklepa (SZVP) 2019/948 (EUTM Mali/2/2019)
         POLITIČNI IN VARNOSTNI ODBOR JE –
         ob upoštevanju Pogodbe o Evropski uniji in zlasti člena 38 Pogodbe,
         ob upoštevanju Sklepa Sveta 2013/34/SZVP z dne 17. januarja 2013 o vojaški misiji Evropske unije, ki prispeva k usposabljanju malijskih oboroženih sil (EUTM Mali) (1), in zlasti člena 5 Sklepa,
         ob upoštevanju naslednjega:
         
                     (1)
                  
                  
                     Svet je na podlagi člena 5(1) Sklepa 2013/34/SZVP pooblastil Politični in varnostni odbor (PVO), da sprejme odločitve glede političnega nadzora in strateškega vodenja EUTM Mali, vključno s sklepi o imenovanju naslednjih poveljnikov sil misije EU za EUTM Mali.
                  
               
                     (2)
                  
                  
                     PVO je 29. maja 2019 sprejel Sklep (SZVP) 2019/948 (2), s katerim je za poveljnika sil misije EU v EUTM Mali imenoval brigadnega generala Christiana HABERSATTERJA.
                  
               
                     (3)
                  
                  
                     Portugalska je 22. oktobra 2019 predlagala, da bi na mestu poveljnika sil misije EU za EUTM Mali brigadnega generala Christiana HABERSATTERJA z 12. decembrom 2019 nadomestil brigadni general João Pedro RATO BOGA DE OLIVEIRA RIBEIRO.
                  
               
                     (4)
                  
                  
                     Vojaški odbor EU je 29. oktobra 2019 to priporočilo podprl.
                  
               
                     (5)
                  
                  
                     Treba bi bilo sprejeti sklep o imenovanju brigadnega generala Joãa Pedra RATA BOGE DE OLIVEIRE RIBEIRA za poveljnika sil misije EU za EUTM Mali z 12. decembrom 2019.
                  
               
                     (6)
                  
                  
                     Sklep (SZVP) 2019/948 bi bilo zato treba razveljaviti.
                  
               
                     (7)
                  
                  
                     V skladu s členom 5 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo. Danska zato ne sodeluje pri sprejetju tega sklepa, ki zanjo ni zavezujoč in se v njej ne uporablja –
                  
               SPREJEL NASLEDNJI SKLEP:
         
            Člen 1
            Brigadni general João Pedro RATO BOGA DE OLIVEIRA RIBEIRO se z 12. decembrom 2019 imenuje za poveljnika sil misije EU v vojaški misiji Evropske unije, ki prispeva k usposabljanju malijskih oboroženih sil (EUTM Mali).
         
         
            Člen 2
            Sklep (SZVP) 2019/948 se razveljavi.
         
         
            Člen 3
            Ta sklep začne veljati 12. decembra 2019.
         
         
            V Bruslju, 28. novembra 2019
            
               
                  Za Politični in varnostni odbor
               
               
                  Predsednica
               
               S. FROM-EMMESBERGER
            
         
         
            (1)  UL L 14, 18.1.2013, str. 19.
         
            (2)  Sklep Političnega in varnostnega odbora (SZVP) 2019/948 z dne 29. maja 2019 o imenovanju poveljnika sil misije EU v vojaški misiji Evropske unije, ki prispeva k usposabljanju malijskih oboroženih sil (EUTM Mali), in razveljavitvi Sklepa (SZVP) 2018/1791 (EUTM Mali/1/2019) (UL L 152, 11.6.2019, str. 72).